
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Λεπτομέρειες εφαρμογής της παραγράφου 4 του άρ¬ 
θρου 2 του Ν. 4328/1929 «περί συστάσεως Γ ενικού 

Χημείου Κράτους» . 1 

Καθορισμός του τρόπου λειτουργίας του Ευρωπαϊκού 
Λαχείου 1997 (Α' Ειδική Έκδοση Λαϊκού Λα¬ 
χείου) . 2 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Αττικής - 
Νομαρχία Ανατ. Αττικής (Κοινότητα Διονύσου) - 


ΚΛΑΔΟΣ ΛΑΥΡΙΟΥ (από ΚΙ 7Β έως Κ32Α) . 3 

Έγκριση χωροθέτησης Ξενοδ. Τουριστικού Λιμένα στη 
θέση Πηγαϊδάκια Κοιν. Ελούντας έμπροσθεν Ξενο¬ 
δοχείου «ΠΟΡΤΟ ΕΛΟΥΝΤΑ ΜΑΡΕ». 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3015595/8004/0078 (1) 


Λεπτομέρειες εφαρμογής της παραγράφου 4 του άρθρου 

2 του Ν. 4328/1929 «περί συστάσεως Γενικού Χη¬ 
μείου Κράτους». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παρ. 3 και 4 του άρθρου 2 του Ν. 4328/1929 
«περί συστάσεως Γ ενικού Χημείου Κράτους (ΦΕΚ 272Α'), 
όπως το άρθρο αυτό τροποποιήθηκε και συμπληρώθηκε 
με τις παρ. 4 και 5 του άρθρου 11 του ν. 2343/1995 (ΦΕΚ 
ΦΕΚ 21/Α). 

2. Τις διατάξεις: 

I. Του άρθρου 6 Α.Ν. 407/1936 (ΦΕΚ 564/Α/ 
30 12.1936) και της παρ. ΣΤ' του άρθρου 28 του Διατάγ¬ 
ματος της 14.2.1939. 

II. Του από6.3.1939 Β.Δ. «περί διοικήσεως και διαχειρί- 
σεως εν γένει του Ειδικού Ταμείου Ελέγχου και Εποπτείας 
Φορολογίας Οινοπνεύματος» (Ε.Τ.Ε.Ε.Φ Ο.) (ΦΕΚ 91/Α/ 
8.3.1939) μετονομασθέντος σε Ειδικό Ταμείο Ελέγχου 
Παραγωγής και Ποιότητας Αλκοόλης - Αλκοολούχων Πο¬ 
τών (Ε.Τ.Ε.Π.Π.Α.Α.) με το εδ. α της παρ. 5 του άρθρου 26 
του Ν. 2127/1993 (ΦΕΚ 48/Α/6.4.1993). 

III. Του άρθρου 1 του Α.Ν. 1957/1939 «περί του Ειδικού 
Ταμείου Ελέγχου και Εποπτείας της Φορολογίας του Οι¬ 
νοπνεύματος» (ΦΕΚ 380/Α/11.9.1939). 


IV. Του άρθρου 1 του Ν.Δ. 433/1974 «περί τροποποιή- 
σεως και συμπληρώσεως διατάξεων του από 14.2.1939 
Β.Δ. «περί Κώδικος των Νόμων περί φορολογίας του Οινο¬ 
πνεύματος» (ΦΕΚ 153/Α/1974). 

V. α) Του άρθρου 123 του Π.Δ. 284/1988 «Οργανισμός 
του Υπουργείου Οικονομικών» (ΦΕΚ 128/Α/14.6.1988 
και 165/Α/5.8.1988) και 

β) Των άρθρων 1 και 11 του Π.Δ. 543/1989 «Τροποποί¬ 
ηση του Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ 229/Α/10.10.1989). 

VI. Του εδ. 6 της παρ. ΣΤ' του άρθρου 28 του Κ.Ν.Φ.Ο. 

VII. Την υπ’ αριθ. 1016784/1299/25/0016/ 7.2.1997 
(ΦΕΚ 120/Β/26.2.1997) «είσπραξη εσόδων Ν.Π. και τρί¬ 
των από τις Δ.Ο.Υ.» απόφασή μας. 

VIII. Της παρ. 5 του άρθρου 2 του Ν. 4328/1929 «περί συ¬ 
στάσεως Γενικού Χημείου του Κράτους» (ΦΕΚ 272Α), η 
οποία προστέθηκε στο άρθρο αυτό με την παρ. 5 του άρ¬ 
θρου 11 του Ν. 2343/1995 (ΦΕΚ 21 ΙΑ) με την οποία 
εξουσιοδοτείται ο Υπουργός Οικονομικών για έκδοση της 
παρούσας απόφασης. 

3. Την 1107147/1239/0006/4.10.96 Κοινή απόφαση 
του Πρωθυπουργού και του Υπουργού Οικονομικών (ΦΕΚ 
922/Β) «Ανάθεση αρμοδιοτήτων Υπουργού Οικονομικών 
στους Υφυπουργούς». 

4. Το γεγονός ότι με την εφαρμογή της παρ. 5 του άρ¬ 
θρου 11 του Ν. 2343/1995 επέρχεται απώλεια εσόδων 
του Δημοσίου ποσού τριάντα εκατομμυρίων 
(30.000.000), δραχ. περίπου ετησίως, υπολογισθείσα για 
τη χρονολογία ψήφισης του νόμου, η οποία όμως αντιμε¬ 
τωπίζεται από την αναμενόμενη αύξηση εσόδων του Κρα¬ 
τικού Προϋπολογισμού, αποφασίζουμε: 

1. Τα έσοδα του Ειδικού Ταμείου Ελέγχου Παραγωγής 
και Ποιότητας Αλκοόλης - Αλκοολούχων Ποτών 
(Ε.Τ.Ε.Π.Π.Α.Α.) που αναφέρονται στην παρ. 4 του άρ¬ 
θρου 2 του Ν. 4328/1929, μαζί με τις προσαυξήσεις για το 
χαρτόσημο και τον Ο.Γ.Α. επί του χαρτοσήμου, εισπράτ- 
τονται από τις Δ.Ο.Υ., ύστερα από εντολή της αρμόδιας 
Χημικής Υπηρεσίας και στη συνέχεια κατατίθενται στο 
Λογαριασμό του Ταμείου στην Τράπεζα της Ελλάδος. 

2. I) Το χρηματικό ποσό που πρέπει να καταβληθεί από 
τον ενδιαφερόμενο, ως αποζημίωση,για την παροχή Υπη¬ 
ρεσιών από το Γ.Χ.Κ. καθορίζεται από τον Προϊστάμενο 
της Χημικής Υπηρεσίας με εισήγηση του αρμόδιου υπαλ¬ 
λήλου, βάσει του τιμολογίου που καθορίζεται με την από- 

φάση του Υπουργού Οικονομικών, η οποία προβλέπεται 
από την παρ. 3 του άρθρου 2 του Ν. 4328/1929 όπως 
ισχύει, κάθε φορά, ή τις σχετικές διατάξεις που καθορί¬ 
ζουν τα τέλη και τα παράβολα. Προκειμένου για πρόστιμα 
το καταβλητέο ποσό καθορίζεται με τη σχετική πράξη επι¬ 
βολής του προστίμου. 

II) Το, προς καταβολή, ποσό για την παροχή υπηρεσιών 
αναγράφεται σε Υπηρεσιακό Σημείωμα της αρμόδιας Χη¬ 
μικής Υπηρεσίας με το οποίο εφοδιάζεται ο ενδιαφερόμε¬ 
νος με την κατάθεση της σχετικής αίτησης. 

Ειδικότερα για την καταβολή προστίμων το ποσό και το 
ότι πρέπει να καταβληθεί στην αρμόδια Δ.Ο.Υ., υπέρ του 
Ε.Τ. Ε. Π.Π.Α.Α. αναγράφεται στο διαβιβαστικό της πράξης 
επιβολής προστίμου προς τον ενδιαφερόμενο. 

Στο Υπηρεσιακό Σημείωμα ή στο διαβιβαστικό της Χημι¬ 
κής Υπηρεσίας στην περίπτωση πράξεως επιβολής προ¬ 
στίμου θα αναγράφονται οι προσαυξήσεις για χαρτόσημο 
και Ο.Γ.Α. ξεχωριστά. 

Στις περιπτώσεις καταβολής παραβολών των οποίων το 
ύψος είναι καθορισμένο με σχετικές διατάξεις, ο ενδιαφε¬ 
ρόμενος αντί του εφοδιασμού με το ανωτέρω Υ.Σ. μπορεί 
να καταβάλλει το ποσό απ' ευθείας στις Δ.Ο.Υ. υπέρ του 
Ε.Τ.Ε.Π.Π.Α.Α. 

Ο Τύπος και τα αναγραφόμενα στοιχεία στο ανωτέρω 
Υπηρεσιακό Σημείωμα θα καθορισθεί από το Γενικό Χη¬ 
μείο του Κράτους. 

3. Τα χρηματικά ποσά που εισπράττουν οι Δ.Ο.Υ. για λο¬ 
γαριασμό του Ε.Τ.Ε.Π.Π.Α.Α. θα κατατίθενται στο λογα¬ 
ριασμό Ν. 26625/4 του Ε.Τ.Ε.Π.Π.Α.Α. στην Τράπεζα της 
Ελλάδος. 

4. Καμμία αίτηση δεν προωθείται για ενέργεια, αν δεν 
έχει τα αποδεικτικά στοιχεία για την είσπραξη των αντι¬ 
στοίχων τελών ή των παραβόλων, με εξαίρεση τις περι¬ 
πτώσεις που απαιτείται αυτεπάγγελτη ενέργεια ή καθορί¬ 
ζονται από σχετικές διατάξεις. 

Επίσης η αποζημίωση για παροχή Υπηρεσιών προκατα¬ 
βάλλεται. 

Κατ’ εξαίρεση είναι δυνατή η βεβαίωση και είσπραξη 
του ποσού μετά την ολοκλήρωση της παρασχεθείσας υπη¬ 
ρεσίας για τις περιπτώσεις που, κατά την κρίση του προϊ¬ 
σταμένου της Χημικής Υπηρεσίας, δεν είναι, εκ των προ- 
τέρων, δυνατός ο καθορισμός το ποσού, καθώς και για τις 
περιπτώσεις οργανισμών που αντικειμενικά δεν είναι δυ¬ 
νατή η προπληρωμή. 

Επίσης, είναι δυνατή η είσπραξη αποζημιώσεως εκ την 
υστέρων για υπόλοιπο ποσόν που δεν μπορούσε να προ- 
βλεφθεί αρχικά αλλά προέκυψε κατά τη διάρκεια της ερ¬ 
γασίας. Σε όλες όμως τις ανωτέρω περιπτώσεις δεν θα 
κοινοποιείται το αποτέλεσμα αν δεν έχει καταβληθεί το 
οφειλόμενο ποσό και σε περίπτωση που ο ενδιαφερόμε¬ 
νος δεν πληρώνει, εγκαταλείποντας την υπόθεση, αφού 
ειδοποιηθεί για την υποχρέωση πληρωμής σε διάστημα 
που θα καθορίζεται στο ειδοποιητήριο έγγραφο, τότε, η 
αρμόδια χημική υπηρεσία θα το βεβαιώνει στην αρμόδια 
Δ.Ο.Υ. για την είσπραξη υπέρ του Ε.Τ.Ε.Π.Π.Α.Α., σύμ¬ 
φωνα με τις σχετικές διατάξεις. 

Σε εξαιρετικές περιπτώσεις όπως όργανα της Ε.Ε. κ.λπ. 
είναι δυνατή η κοινοποίηση του αποτελέσματος, αλλά αν 
σε εύλογο τακτό χρονικό διάστημα δεν καταβληθεί η απο¬ 
ζημίωση, τότε το ποσό θα βεβαιώνεται και θα εισπράττε- 
ται ως ανωτέρω. 

5. Οι χημικές υπηρεσίες τηρούν, με ευθύνη του Προϊ¬ 
σταμένου, βιβλίο παροχής υπηρεσιών, το οποίο είναι αριθ- 


μημένο κατά φύλλο και θεωρημένο από τον Προϊστάμενο, 
στο οποίο θα καταχωρούνται τα εξής στοιχεία: 

1. Ο αριθ. πρωτ. της αίτησης 

2. Ο αριθ. του Υ.Σ. 

3. Τα στοιχεία του ενδιαφερομένου. 

4. Η αιτία είσπραξης. 

5. Αριθμός και ημερομηνία του αποδεικτικού είσπρα¬ 

ξης. 

6. Τα στοιχεία του εισπράξαντος. 

7. Το προς είσπραξη ποσό. 

8. Το ποσό που εισπράχθηκε υπέρ Ε.Τ.Ε.Π.Π.Α.Α. 

9. Το ποσό που εισπράχθηκε για χαρτόσημο. 

10. Το ποσό που εισπράχθηκε για Ο.Γ.Α. 

Πλην των ανωτέρω στοιχείων, θα αναγράφονται και όσα 
άλλα στοιχεία τυχόν θα καθορίζονται από την αρμόδια Κε¬ 
ντρική Υπηρεσία (ή το Ε.Τ.Ε.Π.Π.Α.Α.) για τον έλεγχο. 

Επίσης οι χημικές υπηρεσίες θα τηρούν και όσα άλλα 
στοιχεία προβλέπονται από άλλες διατάξεις. 

6. Τα σχετικά έντυπα και βιβλία εκδίδονται και αποστέλ- 
λονται στις Χημικές Υπηρεσίες με μέριμνα της Διεύθυν¬ 
σης Προσωπικού και Τεχνικής Υποστήριξης του Γ.Χ.Κ., η 
δε δαπάνη βαραίνει το Ε.Τ.Ε.Π.Π.Α.Α. 

7. Η τυχόν επιστροφή χρημάτων σε δικαιούχους γίνεται 
σύμφωνα με τη σχετική διαδικασία που εφαρμόζεται από 
το Ε.Τ.Ε.Π.Π.Α.Α. για την επιστροφή χρημάτων και αφού ο 
δικαιούχος υποβάλλει αίτηση προς τος Ε.Τ.Ε.Π.Π.Α.Α. 
μαζί με το αποδεικτικό πληρωμής και ακριβή αντίγραφα 
των εγγράφων που θεμελιώνουν την επιστροφή των χρη¬ 
μάτων. 

8. Η Διεύθυνση Προσωπικού και Τεχνικής Υποστήριξης 
του Γ.Χ.Κ. (Γραφείο Ε.Τ.Ε.Π.Π.Α.Α.) θα καθορίσει τα υπο¬ 
δείγματα των σχετικών εντύπων και με εγκύκλιό της θα 
ενημερώσει λεπτομερώς τις Χημικές Υπηρεσίες ή και άλ¬ 
λες αρμόδιες υπηρεσίες για την εφαρμογή της απόφασης 
αυτής. 

9. Μέχρις ότου οι χημικές υπηρεσίες προμηθευτούν τα 
σχετικά έντυπα και βιβλία μπορούν να χρησιμοποιούν τα 
μέχρι τώρα χρησιμοποιούμενα. 

Η παρούσα να δημοσιευθεί στην Εφημερίδα της Κυβερ- 
νήσεως και η εφαρμογή της αρχίζει από την ημερομηνία 
δημοσιεύσεώς της. 

Αθήνα, 1 Αυγούστου 1997 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-♦- 

Αριθ. 7048 (2) 

Καθορισμός του τρόπου λειτουργίας του Ευρωπαϊκού Λα¬ 
χείου 1997 (Α' Ειδική Έκδοση Λαϊκού Λαχείου). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 Α.Ν. 339/1936 «περί 
Κρατικών Λαχείων». 

2. Τις διατάξεις του άρθρου 2 Α.Ν. 2038/1939 «περί 
τροποποιήσεων των διατάξεων περί «Κρατικών Λα¬ 
χείων». 

3. Τις διατάξεις του άρθρου 10 παρ. 3 Ν. 2515/1997 
(ΦΕΚ154/τ.Α'/25.7.97) «Άσκηση επαγγέλματος Λογιστή 
- φοροτεχνικού, λειτουργία ΣΟΕ και άλλες διατάξεις». 

4. Τις διατάξεις του άρθρου 93 Π.Δ. 284/1988 «Οργανι¬ 
σμός του Υπουργείου Οικονομικών» (ΦΕΚ 128 και 165Α 
του 1988). 

5. Την 1128336/1516/0006Α/17.12.1996 απόφαση 

Υπουργού Οικονομικών περί «Σύστασης και συγκρότησης 
Επιτροπής για τη μελέτη συμμετοχής της Ελλάδος στο 
Ευρωπαϊκό Λαχείο». 

6. Τη σύμφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στις συνεδριάσεις της 
11.7.1997 και 6.8.1997. 

7. Την 1002298/33/Α0006/8.1.97 (ΦΕΚ 19/τ.Β7 
17.1.1997) απόφαση του Υφυπουργού Οικονομικών «Με¬ 
ταβίβαση της εξουσίας ....ίδιου Υπουργείου». 

8. Το γεγονός ότι δεν δημιουργείται δαπάνη για τον 
Κρατικό Προϋπολογισμό. 

Εγκρίνουμε το πρόγραμμα λειτουργίας του Ευρωπαϊκού 
Λαχείου 1997 (Α' Ειδική Έκδοση Λαϊκού Λαχείου) που 
έχει ως ακολούθως: 

1. Έκδοση του Λαχείου 

Για την 1 η Ειδική Έκδοση του Λαϊκού Λαχείου για την 
Ευρωπαϊκή κλήρωση της ΑΕ1_1_Ε 1997 με τίτλο «ΕΥΡΩ¬ 
ΠΑΪΚΟ ΛΑΧΕΙΟ 1997» θα εκτυπωθούν είκοσι πέντε (25) 
σειρές Λαχείων ή και όσες περισσότερες θα απαιτηθούν, 
από εκατό χιλιάδες (100.000) λαχεία η κάθε σειρά. Από 
τις σειρές που θα τυπωθούν θα κυκλοφορήσουν μόνον 
όσες, ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 11η Οκτωβρίου 
1997 ημέρα Σάββατο σε τόπο και ώρα που θα ορίσει με 
απόφασή της η Επιτροπή Διοίκησης Κρατικών Λαχείων. 

2. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε χίλιες 
(1.000) δρχ. 

Πώληση γραμματίων σε τιμή μεγαλύτερη ή μικρότερη 
απαγορεύεται. 

3. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 1 
ως 100.000 

4. Τα χαρακτηριστικά των γραμματίων του Λαχείου: 

Τα γραμμάτια του Λαχείου στη μία όψη τους θα φέρουν, 
εκτός από τον αριθμό τους, το έμβλημα του κράτους, τον 
τίτλο του λαχείου, το λογότυπο της ΑΕΙ_1_Ε, την ημερομη¬ 
νία έκδοσης, αύξοντα αριθμό της έκδοσης, την ημερομη¬ 
νία κλήρωσης, τη σειρά στην οποία ανήκουν, την προθε¬ 
σμία μέσα στην οποία πρέπει να εμφανισθούν για πλη¬ 
ρωμή των κερδών, την τιμή πώλησης, καθώς και τις υπο¬ 
γραφές του Υπουργού των Οικονομικών και του Διευθυ¬ 
ντή, της Διεύθυνσης Κρατικών Λαχείων. Στην άλλη όψη 
τους θα φέρουν εκτυπωμένα κείμενα σχετικά με το λα¬ 
χείο. Λ „ . 

Στο συνεκτυπούμενο στέλεχος θα εκτυπωθούν τα απα¬ 
ραίτητα διακριτικά στοιχεία των γραμματίων. 

5. Πώληση των γραμματίων του Λαχείου: 

1. Η πώληση των γραμματίων του Λαχείου θα ενεργείται 
από τη Διεύθυνση Κρατικών Λαχείων σε ποσότητες του¬ 
λάχιστον είκοσι πέντε (25) γραμματίων, καθώς και σε πολ¬ 
λαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών 
Λαχείων σε όλους. 

Β) Με πίστωση σε Πράκτορες Κρατικών Λαχείων και Λα¬ 
χειοπώλες, με τις εγγυήσεις που προβλέπονται από τις 
εκάστοτε ισχύουσες ειδικές διατάξεις του Κανονισμού 
Ίδρυσης και Λειτουργίας Πρακτορείων Κρατικών Λα¬ 
χείων. 

2. Δεν υφίσταται χρονικό όριο ισχύος των εγγυητικών 
επιστολών και των αυτούσιων παρακαταθηκών για την πα¬ 
ραλαβή με πίστωση της συγκεκριμένης έκδοσης του λα¬ 
χείου. Επίσης δεν υπάρχει όριο ανώτατης πίστωσης για τη 


συγκεκριμένη έκδοση. Τα γραμμάτια που θα πουληθούν 
με πίστωση πρέπει να εξοφληθούν το αργότερο μέχρι 10 
Νοεμβρίου 1997. 

6. Παρεχόμενη προμήθεια: 

1. Σε όσους αγοράζουν γραμμάτια του Λαχείου για με¬ 
ταπώληση παρέχεται προμήθεια η οποία ορίζετα -γενικά- 
σε ποσοστό 12% επί της ονομαστικής αξίας των αγοραζο- 
μένων γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες που θα αγοράσουν από τη ΔΚΛ πο¬ 
σότητα λαχείων άνω των 10.000 γραμματίων και μόνο για 
την επί πλέον ποσότητα του ορίου αυτού. 

Η πρόσθετη προμήθεια χορηγείται μόνο σε περίπτωση 
που διατεθεί ποσότητα τουλάχιστον 2.000.000 γραμμα¬ 
τίων, εξαρτάται από τις συνολικές πωλήσεις λαχείων της 
ΔΚΛ και χορηγείται σύμφωνα με την παρακάτω κλί¬ 
μακα. 

Για συνολικές πωλήσεις μέχρι και 20 σειρές χορηγείται 
πρόσθετη προμήθεια 1,5% για το κλιμάκιο πωλήσεων από 
21 μέχρι και 30 σειρών χορηγείται πρόσθετη προμήθεια 
2% και μόνο για τις δέκα σειρές, για το κλιμάκιο πωλήσεων 
από 31 μέχρι και 40 σειρών χορηγείται πρόσθετη προμή¬ 
θεια 2,5% και μόνο για τις δέκα σειρές και για πωλήσεις 
άνω των 40 σειρών χορηγείται πρόσθετη προμήθεια 3% 
και μόνο για την επιπλέον ποσότητα του ορίου αυτού. 

2. Γ ια την ασφάλιση των ασφαλισμένων πλανοδίων λα¬ 
χειοπωλών παρακρατείται και αποδίδεται στο ΙΚΑ ποσο¬ 
στό 1 % επί της ονομαστικής αξίας των γραμματίων που θα 
πωληθούν. 

7. Διανεμητέα κέρδη 

Τα ποσά που θα διατεθούν για λαχνούς δεν μπορεί να 
είναι λιγότερα από το ποσοστό 60% των ακαθαρίστων ει¬ 
σπράξεων του λαχείου. Στο σύνολο ποσό των διανεμη- 
τέων κερδών θα υπολογιστεί και το κόστος συμμετοχής 
του λαχείου στην Ευρωπαϊκή Κλήρωση της ΑΕ1_ί_Ε. 

8. Βασικά κέρδη Γενικής Κλήρωσης 

Στα βασικά κέρδη γενικής κλήρωσης μετέχουν τα γραμ¬ 
μάτια όλων των σειρών που κυκλοφόρησαν και κερδίζουν 
από αυτά τρία (3) ως ακολούθως: 

ΛΑΧΝΟΙ ΚΕΡΔΗ ΛΑΧΝΩΝ ΣΥΝΟΛΟ ΚΕΡΔΩΝ 
1χ 400.000.000= 400.000.000 

2χ 50.000.000= 100.000.000 


3 Σύνολο 500.000.000 

Ήτοι σύνολο βασικών κερδών γενικής κλήρωσης 
500.000.000 δρχ. 

9. Πρόσθετα κέρδη γενικής κλήρωσης: 

Στα πρόσθετα κέρδη της γενικής κλήρωσης μετέχουν όλα 
τα γραμμάτια, ανεξάρτητα από σειρά, και αυτά κερδίζουν: 

α) Από 2.000.000 δραχμές, όλα τα γραμμάτια στις άλ¬ 
λες σειρές που έχουν τον ίδιο αριθμό με αυτόν που κληρώ¬ 
θηκε πρώτος στη γενική κλήρωση και κέρδισε 
400.000.000 δραχμές. 

β) Από 500.000 δραχμές, όλα τα γραμμάτια στις άλλες 
σειρές που έχουν τους ίδιους αριθμούς με αυτούς που 
κληρώθηκαν δεύτερος και τρίτος στη γενική κλήρωση και 
κέρδισαν από 50.000.000 δραχμές. 

10. Βασικά κέρδη κάθε σειράς: 

Στα βασικά κέρδη μετέχουν όλα τα γραμμάτια κάθε σει¬ 
ράς και κερδίζουν από αυτά σαράντα οκτώ (48) γραμμάτια, 
ως ακολούθως: 

ΛΑΧΝΟΙ 

ΚΕΡΔΗ ΚΑΤΑ ΛΑΧΝΟ 

ΣΥΝΟΛΟ ΚΕΡΔΩΝ 

1 χ 

10.000.000= 

10.000.000 

2 χ 

1.000.000= 

2.000.000 

3 χ 

500.000= 

1.500.000 

10 χ 

200.000= 

2.000.000 

32 χ 

100.000= 

3.200.000 

48 

Σύνολο 

18.700.000 


Επίσης κερδίζουν από 2.000 δρχ. όλα τα γραμμάτια 
ανεξάρτητα από σειρά που οι αριθμοί τους έχουν τα δύο 
τελευταία ψηφία όμοια με τα δύο τελευταία ψηφία του πρώ¬ 
του, δεύτερου και τρίτου Λαχνού της γενικής κλήρωσης. 

11. Ευρωπαϊκός Λαχνός 

Ο Ευρωπαϊκός Λαχνός είναι μοναδικός και κερδίζει το 
ποσό των 2.500.000 ΕΟυ ή 800.000.000 δραχμών, περί¬ 
που και χρηματοδοτείται από την αγορά 125 μεριδίων των 
20.000 ΕΟΙΙ έκαστο, εκ μέρους των συμμετεχόντων κρατών. 

Η χώρα μας συμμετέχει με οκτώ (8) μερίδια συνολικής 
αξίας 160.000 ΕΟυ που καλύπτεται με την έκδοση αμετά- 
κλητης Τραπεζικής Εγγυητικής Επιστολής, υπέρ της χώ¬ 
ρας που θα κερδίσει τον ως άνω μοναδικό λαχνό των 
2.500.000 ΕΟυ. 

Εφόσον δικαιούχος του λαχνού αυτού κληρωθεί η χώρα 
μας, ο λαχνός θα ανήκει σε μία συγκεκριμένη σειρά που 
προσδιορισθεί με κλήρωση και θα αποδοθεί στον τυχερό, 
προσαυξημένος με το ποσό των 5.000.000 δραχμών. Σε 
όλες τις άλλες σειρές που θα κυκλοφορήσουν, ο αριθμός 
του πιο πάνω λαχνού θα κερδίσει το ποσό των 5.000.000 
δραχμών. 

12. Αδιανέμητα Κέρδη Έκδοσης 

Εφόσον τα διανεμόμενα τελικά κέρδη υπολοίπονται του 
κατωτάτου ορίου, όπως τούτο ορίζεται στην παράγραφο 7 
της παρούσας, η Επιτροπή Διοίκησης Κρατικών Λαχείων 
με απόφασή της πριν τη διεξαγωγή της κλήρωσης, θα 
προσδιορίσει κατά την κρίση της, επιπλέον λαχνούς για τη 
Γενική κλήρωση μέχρι του ποσού των 30.000.000 δραχ¬ 
μών, οι οποίοι μαζί με τα πρόσθετα κέρδη τους στις υπό¬ 
λοιπες σειρές θα συμπληρώνουν το διανεμητέο ποσό κερ¬ 
δών της έκδοσης. 

13. Τρόπος κλήρωσης: 

Πρώτα ενεργείται η κλήρωση των κερδών της Γενικής 
κλήρωσης και στη συνέχεια η κλήρωση των κερδών κάθε 
σειράς, ως κατωτέρω: 

Α' ΓΕΝΙΚΗ ΚΛΗΡΩΣΗ 

Χρησιμοποιείται ηλεκτρονική κληρωτίδα με πέντε (5) 
καλάθια που μπορούν να περιστρέφονται σε ομοκεντρικό 
άξονα. Σε καθένα από τα πέντε καλάθια, παρουσία της 
ΕΔΚΛ και δημόσια ρίχνονται δέκα σφαιρίδια, στο εξωτε¬ 
ρικό καθενός των οποίων βρίσκεται γραμμένος ένας μο¬ 
νοψήφιος αριθμός, από το 0 έως το 9. 

Μέσα σε μια άλλη χειροκίνητη κληρωτίδα ρίχνονται κλή¬ 
ροι τόσοι όσες οι σειρές που πουλήθηκαν, σε καθένα των 
οποίων είναι γραμμένος ένας αριθμός αντίστοιχος της σει¬ 
ράς που πουλήθηκε. 

Μετά από αυτά, περιστρέφονται και οι δύο κληρωτίδες 
(ηλεκτροκίνητη και χειροκίνητη) και μόλις σταματήσουν, 
τα σφαιρίδια που μπήκαν τυχαία στο θαλαμίσκο κάθε κα¬ 
λαθιού της ηλεκτροκίνητης κληρωτίδας απελευθερώνο¬ 
νται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειροκίνητη 
κληρωτίδα. 


Τα σφαιρίδια που απελευθερώθηκαν από την ηλεκτρο¬ 
κίνητη κληρωτίδα φανερώνουν τους αριθμούς, οι οποίοι 
διαβαζόμενοι από τα αριστερά προς τα δεξιά, όπως φαίνο¬ 
νται από τη θέση των θεατών, σχηματίζουν ένα ενιαίο 
αριθμό. 

Ο κλήρος που εξάγεται από τη χειροκίνητη κληρωτίδα 
και στον οποίο έχει εκτυπωθεί τριφήψιος αριθμός καλύ¬ 
πτεται από το εξωτερικό του μέρος, από επίπεδο εξάρ¬ 
τημα και συρόμενος από τα αριστερά προς τα δεξιά απο¬ 
καλύπτει τον αριθμό αυτό, ενώ ωθούμενος, κατά την αντί¬ 
στροφη φορά τον καλύπτει. 

Ο αριθμός που σχηματίζεται από την ηλεκτροκίνητη 
κληρωτίδα προσδιορίζει τον αριθμό του γραμματίου που 
κερδίζει τον Α' λαχνό (400.000.000) ενώ ο αριθμός που 
είναι γραμμένος στον κλήρο που βγήκε από τη χειροκίνητη 
κληρωτίδα προσδιορίζει τη σειρά στην οποία ανήκει ο 
αριθμός που κερδίζει. Μετά την κλήρωση του λαχνού αυ¬ 
τού, κερδίζουν αυτομάτως το δεύτερο και τρίτο λαχνό, χω¬ 
ρίς να κληρωθούν, οι δύο αριθμοί που έχουν διαφορά + 3 
και - 3 από τον αριθμό Α' Λαχνού και ανήκουν στην ίδια 
σειρά (ΤΡΙΔΥΜΟΣ ΛΑΧΝΟΣ). 

Στη συνέχεια, κατά τον ίδιο τρόπο κλήρωσης θα προσ¬ 
διοριστούν οι επιπλέον λαχνοί που ενδεχόμενα θα κληρω¬ 
θούν για τη Γενική Κλήρωση. 

Τα σφαιρίδια που απελευθερώνονται από την ηλεκτρο¬ 
κίνητη κληρωτίδα, καθώς και οι κλήροι που εξάγονται από 
τη χειροκίνητη, επαναρρίχνονται σ' αυτές πριν το σχηματι¬ 
σμό του δεύτερου, τρίτου κλπ. αριθμών. 

Αν για οποιοδήποτε λόγο, η κίνητη της κληρωτίδας με 
ηλεκτρισμό και η εξαγωγή σφαιριδίου είναι αδύνατη, οι 
σχετικές ενέργειες γίνονται με τους χειροκίνητους μο¬ 
χλούς της κληρωτίδας αυτής. 

Β' ΕΙΔΙΚΗ ΚΛΗΡΩΣΗ 

Μετά τη Γενική διενεργείται η Ειδική Κλήρωση, στην 
οποία μετέχουν όλα τα γραμμάτια, ανεξάρτητα από σειρά, 
τα οποία δεν κληρώθηκαν κατά τη γενική κλήρωση. 

Τα γραμμάτια που κατά τη Γενική κλήρωση κερδίζουν 
από 2.000 δρχ. το κάθενα ως προς τη συμμετοχή τους 
στην κλήρωση που συνεχίζεται, δε θεωρούνται ότι κληρώ¬ 
θηκαν. 

Για τη φάση της κλήρωσης που συνεχίζεται χρησιμο¬ 
ποιούμε πάλι την ηλεκτροκίνητη κληρωτίδα και τα σφαιρί¬ 
δια που έχουν ριφθεί στα καλάθια της, προηγούμενα. 

Στη συνέχεια, τίθεται σε περιστροφική κίνηση η ηλε¬ 
κτροκίνητη κληρωτίδα και, όταν αυτή σταματήσει, εξάγο¬ 
νται, κατά τον τρόπο που περιγράφεται παραπάνω στην 
παρ. 13, τα σφαιρίδια που με τους αριθμούς που είναι 
γραμμένοι σ’ αυτά σχηματίζουν τον αριθμό των γραμμα¬ 
τίων, τα οποία, ανεξάρτητα από σειρά, κερδίζουν τον Α' 
Λαχνό (10.000.000) των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το 
γραμμάτιο που θα κερδίσει το δεύτερο, τρίτο, τέταρτο 
κλπ. λαχνό, μέχρι να εξαντληθούν όλοι οι λαχνοί που ανα- 
φέρονται στην παρ. 10. Μετά την ανάγνωση των αριθμών 
των σφαιριδίων, αυτά, όπως και κατά τη γενική κλήρωση 
επαναρρίχνονται στο καλάθι από το οποίο βγήκαν. 

Εάν κατά τη διαδρομή, τόσο της γενικής όσο και της ει¬ 
δικής κλήρωσης, εξαχθεί αριθμός γραμματίου που κληρώ¬ 
θηκε ήδη, η κλήρωση επαναλαμβάνεται ως προς τον 
αριθμό. Επίσης εάν σχηματισθεί ο αριθμός 00000 θεωρεί¬ 
ται ότι κληρώθηκε ο αριθμός 100.000. 

Σε περίπτωση κατά την οποία ένας από τους λαχνούς 

των βασικών κερδών της γενικής κλήρωσης κληρωθεί σε 
γραμμάτιο που δεν πουλήθηκε, η κλήρωση επαναλαμβά¬ 
νεται ως προς τη σειρά. 

Επίσης στην περίπτωση που ο κληρωθείς λαχνός της 
ΑΕϋ-Ε συμπέσει με κάποιο λαχνό που κληρώθηκε στη Γε¬ 
νική ή Ειδική κλήρωση (εκτός από άρτιο λαχνό) τότε τα 
κέρδη των λαχνών προστίθενται και οι τυχεροί θα εισπρά- 
ξουν τα κέρδη που αντιστοιχούν και στους δύο λαχνούς. 

Η Δ/νση Κρατικών Λαχείων, πριν από την έναρξη της 
κλήρωσης καταθέτει στην Επιτροπή Διοίκησης Κρατικών 
Λαχείων πίνακα των γραμματίων του Λαχείου που δεν 
πουλήθηκαν. Ο πίνακας αυτός είναι υπογεγραμμένος από 
τους: Διευθυντή της Διεύθυνσης Κρατικών Λαχείων και 
την Επιτροπή Ελέγχου Πρωτοκόλλου αδιαθέτων γραμμα¬ 
τίων του Λαϊκού Λαχείου. Ο πίνακας θεωρείται, πριν από 
την έναρξη της κλήρωσης, από τον Πρόεδρο της Επιτρο¬ 
πής Διοίκησης Κρατικών Λαχείων. 

Όλα τα γραμμάτια που δεν πουλήθηκαν, εκτός από 
εκείνα τα οποία κερδίζουν -τυχόν- ποσά από τα πρό¬ 
σθετα κέρδη της γενικής και ειδικής κλήρωσης κάθε σει¬ 
ράς, μετά την κλήρωση καταστρέφονται με φωτιά ή με 
πολτοποίηση. Για την καταστροφή συντάσσεται σχετικό 
πρωτόκολλο, το οποίο υπογράφεται από τον Διευθυντή 
της Διεύθυνσης Κρατικών Λαχείων, τον Προϊστάμενο του 
Τμήμοτος Εποπτείας και Εσωτ. Ελέγχου και τον Προϊστά¬ 
μενο Γραμματείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: α) 
της γενικής κλήρωσης και β) της κλήρωσης κάθε σειράς, 
εκφωνούνται από υπαλλήλους της Δ/νσης Κρατικών Λα¬ 
χείων και καταγράφονται σε αριθμημένα τεμάχια χάρ¬ 
του. 

Τα αποτελέσματα της κλήρωσης, τα οποία θα διεξα- 
χθούν ως ανωτέρω, θα καταχωρηθούν από της Γραμμα- 
τέα της Επιτροπής Διοίκησης Κρατικών Λαχείων, σε πρω¬ 
τόκολλο, που θα υπογράφει απ’ αυτήν και από τα μέλη και 
τον Πρόεδρο της Επιτροπής Διοίκησης, που παραβρίσκο¬ 
νται στην κλήρωση. 

Με βάση το πρωτόκολλο αυτό θα εκδοθεί από τη Δ/νση 
Κρατικών Λαχείων ο επίσημος πίνακας κερδών, με τον 
οποίο «αποκλειστικά» θα γίνουν οι πληρωμές των κερδών. 

Γ ΕΥΡΩΠΑΪΚΗ ΚΛΗΡΩΣΗ 

Χρησιμοποιούνται πέντε (5) κληρωτίδες, που κάθε μία 
περιέχει δέκα (10) μπάλες. Επίσης χρησιμοποιείται μια 
κληρωτίδα με εκατόν είκοσι πέντε (125) μπάλες, όσα και 
τα μερίδια των κρατών-μελών που συμμετέχουν στην Ευ¬ 
ρωπαϊκή κλήρωση. 

Κάθε συμμετέχον κράτος έχει τόσες μπάλες, όσα είναι 
και τα μερίδια χρηματοδότησης του λαχνού, που έχει απο¬ 
κτήσει. 

Κάθε μπάλα έχει την ένδειξη του συμμετέχοντος κρά¬ 
τους. 

Η εξαγωγή πέντε (5) μπαλών, προερχόμενων η κάθε μία 
από μια κληρωτίδα θα προσδιορίσει έναν πενταψήφιο 
αριθμό, που αποτελεί το μοναδικό Ευρωπαϊκό λαχνό και 
κερδίζει το ποσό των 2.500.000 ΕΟϋ. 

Η εξαγωγή μιας μπάλας από την κληρωτίδα που περιέχει 
τις 125 μπάλες θα προσδιορίσει το συμμετέχον μέλος που 
εξέδωσε το ή τα γραμμάτια λαχείων που κερδίζουν το με¬ 
γάλο ευρωπαϊκό λαχνό. 

Εάν είναι αναγκαίο, μια κλήρωση θα συμπληρώσει αυτήν 
του αριθμού των 5 ψηφίων, με σκοπό να επιτευχθεί η εξα- 


τομίκευση δια της κλήρωσης, της σειράς ή του στοιχείου 
που κερδίζει τον πιο πάνω λαχνό. 

14. Πληρωμή των κερδών: 

Τα κέρδη θα καταβληθούν στους τυχερούς από την 
20ην Οκτωβρίου σύμφωνα με τις ισχύουσες διατάξεις του 
Κανονισμού Ίδρυσης και Λειτουργίας Πρακτορείων Κρατι¬ 
κών Λαχείων. Ειδικά τα κέρδη του λαχνού των 2.500.000 
ΕΟυ της ΛΕΙΧΕ θα καταβληθούν όταν το σχετικό ποσό 
μεταφερθεί και είναι διαθέσιμο προς πληρωμή. 

Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος εκτός από την περίπτωση της πα¬ 
ραγράφου 11. 

15. Παραγραφή: 

Το δικαίωμα για είσπραξη κέρδους παραγράφεται μετά 
την πάροδο τεσσάρων (4) μηνών από την ημέρα της κλή¬ 
ρωσης. Τα κέρδη που παραγράφονται περιέρχονται στο 
Δημόσιο και διαθέτονται σύμφωνα με την παράγραφο 15 
της 11322937/935/Α0013/28.11.1994 απόφασης του 
Υπουργού των Οικονομικών. 

Ειδικά τα ενδεχόμενα παραγεγραμμένα κέρδη του λα¬ 
χνού της ΛΕΙΧΕ διατίθενται σύμφωνα με τους όρους συμ¬ 
μετοχής στην Ευρωπαϊκή κλήρωση. 

16. Γενικά Έξοδα- Διαφήμιση του Λαχείου 

Τα έξοδα κάθε μορφής, ήτοι εκτύπωσης, διαφήμισης, 
διανομής, διαχείρισης κλπ. καθορίζονται με απόφαση της 
Επιτροπής Διοίκησης Κρατικών Λαχείων. Ειδικά για τη δια¬ 
φήμιση και προώθηση του λαχείου θα δαπανηθεί ποσό μέ¬ 
χρι 150.000.000 δραχμές που θα αντληθεί από το λογα¬ 
ριασμό διαφήμισης του Λαϊκού Λαχείου. 

17. Νομικές σχέσεις προς το Λαχείο: 

Η Δ/νση Κρατικών Λαχείων δεν φέρει καμμία ευθύνη για 
γεγονότα που δεν προβλέπονται από την απόφαση αυτή η 
για πράξεις ή παραλείψεις των πωλητών των λαχείων που 
έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ονο¬ 
μάτων, σε ένδειξη ιδιοκτησίας, ή συνιδιοκτησίας, δεν έχει 
ισχύ απέναντι στη Δ/νση Κρατικών Λαχείων. 

Γραμμάτια του λαχείου μπορεί να στέλνονται, μετά από 
αίτηση των ενδιαφερομένων, και ταχυδρομικώς ή και με 
άλλο τρόπο, σε βάρος και κίνδυνο των αιτούντων. 

Γ ραμμάτια που πουλήθηκαν δεν γίνονται δεκτά για επι¬ 
στροφή. 

Η δημοσίευση των ονομάτων, φωτογραφιών κλπ. στοι¬ 
χείων των τυχερών γίνονται πάντοτε με τη συναίνεσή 
τους. 

18. Διαχειριστικές και λογιστικές ενέργειες: 

Η Δ/νση Κρατικών Λαχείων, ως προς τις διαχειριστικές 
και λογιστικές ενέργειες, πρέπει να ακολουθεί όσα ισχύ¬ 
ουν για τις κανονικές κληρώσεις του Λαϊκού Λαχείου. 

19. Ημερομηνία κυκλοφορίας των γραμματίων του Λα¬ 
χείου: 

Σαν ημερομηνία έναρξης κυκλοφορίας των γραμματίων 
του λαχείου ορίζεται το πρώτο δεκαπενθήμερο Σεπτεμ¬ 
βρίου 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1997 

Με εντολή Υπουργού 
Ο Γ ενικός Γ ραμματέας 
ΧΑΡΗΣ ΑΛΑΜΑΝΟΣ 

Αριθ. Δ3/15792 (3) 

Μερική τροποποίηση της εγκατάστασης και διαδρομής 
του αγωγού Φυσικού Αερίου στο Νομό Αττικής - Νο¬ 
μαρχία Ανατ. Αττικής (Κοινότητα Διονύσου) - ΚΛΑΔΟΣ 
ΛΑΥΡΙΟΥ (απο Κ17Β έως Κ32Α). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τα άρθρα 4 του Ν. 1929/91, του Ν. 2081 /92 όπως 
τροποποιήθηκαν και συμπληρώθηκαν με το άρθρο 14 πα- 
ραγρ. 6 του Ν. 2289/95. 

2. Το άρθρο 1 του Ν. 367/76. 

3. Το άρθρο 7 του Ν. 1769/88. 

4. Το Α.Ν. 261/68. 

5. Την υπ' αριθμ. Δ3/1369/30.1.97 απόφαση περί 
εγκατάστασης και διαδρομής του αγωγού φυσικού αερίου 
στο Νομό Αττικής - Κλάδος Λαυρίου, αποφασίζουμε: 

α) Τροποποιούμε μερικώς την υπ' αριθμ. Δ3/1369/ 
30.1.97 απόφαση περί εγκατάστασης και διαδρομής 
του αγωγού μεταφοράς και διοχέτευσης φυσικού αερίου 
στο Νομό Αττικής, Νομαρχία Ανατ. Αττικής (Κλάδος Λαυ¬ 
ρίου) που δημοσιεύθηκε στην εφημερίδα της Κυβερνή- 
σεως (ΦΕΚ Β/89/11.2.97) και ορίζουμε την νέα διαδρομή 
και εγκατάσταση του αγωγού φυσικού αερίου στο Νομό 
Αττικής (Κλάδος Λαυρίου) στην Κοινότητα Διονύσου (Νο¬ 
μαρχία Ανατ. Αττικής) σε έκταση συνολικού εμβαδού 
3359 τ.μ. η οποία βρίσκεται στην περιοχή του Νομού Αττι¬ 
κής από τη θέση Κ17Β έως Κ32Α, όπως αυτή έχει προσ- 
διορισθεί και απεικονίζεται σήμερα με συνεχή γραμμή 
κόκκινου χρώματος στο ακόλουθο συνημμένο στην πα¬ 
ρούσα και υπό κλίμακα 1:1000 κτηματολογικό διάγραμμα 
του Αγρ. Τοπογράφου Μηχανικού Λάμπρου Κοτσώνη που 
συντάχθηκε στις 11.7.97 (φύλλο 1): 

1) Σχ. 5112-190-00-91 -57/Αναθ. 1 (φύλλο 6 από 6). 
β) Ιδιοκτήτες ή νομείς και κάτοχοι από οιαδήποτε έν- 
νομη αιτία αγροτικών ή αστικών ακινήτων, υποχρεούνται 
να επιτρέπουν τη διάνοιξη και κατασκευή των επιβαλλο- 
μένων υπογείων σηράγγων στο αναγκαίο βάθος, για την 
εγκατάσταση του παραπάνω υπό στοιχείο α' αγωγού φυσι¬ 
κού αερίου από τη ΔΕΓΙΑ Α.Ε., κάθε τι που είναι αναγκαίο 
για την κατασκευή, χρήση ή επισκευή του έργου αυτού, το 
οποίο αναγνωρίζεται ως έργο προφανούς κοινής ωφέ¬ 
λειας καθώς και την επιστασία για την συντήρησή του. 

γ) Επίσης σε ζώνη πλάτους τεσσάρων (4) μέτρων δεξιά 
και τεσσάρων (4) μέτρων αριστερά από τον άξονα του 
αγωγού και σε ζώνη 0,50 μ. δεξιά και 0,50 μ. αριστερά από 
τον άξονα του καλωδίου της καθοδικής προστασίας του 
αγωγού ως και σε επιφάνεια 60 τ.μ. στο σημείο απόληξης 
του καλωδίου, η οποία απαιτείται για την εγκατάσταση των 
ανόδων, όπως αυτή εμφαίνεται, στα παραπάνω κτηματο- 
λογικά διαγράμματα και λόγω της επιβαλλομένης συνε¬ 
χούς και ακώλυτης επιθεώρησης, επιστασίας, ελέγχου 
ασφαλείας, περιοδικής συντήρησης και επισκευής του 
παραπάνω αγωγού, απαγορεύεται: 

«η κατασκευή κάθε είδους υπογείων εγκαταστάσεων, η 
τοποθέτηση παράλληλα ή κάθετα κάθε είδους σωληνώ¬ 
σεων, οι οποίες απαιτούν εκσκαφή πάνω από 0,50 μ. η 
ανόρυξη φρεάτων ή τάφρων, η δημιουργία νέων αγροτι¬ 
κών ιδιωτικών οδών, η φύτευση δένδρων των οποίων το ρι¬ 
ζικό σύστημα εισχωρεί σε βάθος μεγαλύτερο των 0,60 μ. 
καθώς και η αλλοίωση της μορφολογίας της επιφάνειας 
του εδάφους με οποιοδήποτε τρόπο», 
δ) Από τη δημοσίευση της παρούσας απόφασης εγκα¬ 


τάστασης του παραπάνω αγωγού μπορεί να αρχίσει η 
ελεύθερη εκτέλεση του έργου αυτού και οποιαδήποτε εκ¬ 
κρεμοδικία δεν την αναστέλλει. 

ε) Η απόφαση αυτή να δημοσιευθεί στην Εφημερίδα της 
Κυβερνήσεως. 

στ) Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 6 Αυγούστου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

--♦- 

Αριθ. Τ/3078 (4) 

Έγκριση χωροθέτησης Ξενοδ. Τουριστικού Λιμένα στη 

θέση Πηγαϊδάκια Κοιν. Ελούντας έμπροσθεν Ξενοδο¬ 
χείου «ΠΟΡΤΟ ΕΛΟΥΝΤΑ ΜΑΡΕ». 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ' άρθρα 29- 
37) όπως τροποποιήθηκε με το άρθρ. 5 του Ν. 2206/94. 

2. Τις διατάξεις του Π.Δ. 459/12.11.93 (ΦΕΚ 193/Α) 
«Ανασύσταση του Υπουργείου Τουρισμού και καθορισμός 
των αρμοδιοτήτων του». 

3. Την αριθμ. 1041 /21.6.94 απόφαση Υπουργού Τουρι- 
σμού περί συγκρότησης της Διϋπουργικής Επιτροπής του 
άρθρου 30 του Ν. 2160/1993 όπως τροποποιηθείσα 
ισχύει. 

4. Τις διατάξεις του Π.Δ. 27/96 (ΦΕΚ 19/Α/1.2.96) 
περί συγχώνευσης των Υπουργείων Τουρισμού, Βιομηχα¬ 
νίας, Ενέργειας και Τεχνολογίας και Εμπορίου στο Υπουρ- 
γείο Ανάπτυξης. 

5. Τις διατάξεις του Π.Δ. 29/96 (ΦΕΚ 20/Α/1.2.96) 
περί διορισμού Υπουργού και Υφυπουργών. 

6. Την αριθμ. Τ/2531/7.7.97 (ΦΕΚ 137/Γ/9.7.97) από¬ 
φαση Πρωθυπουργού και Υπουργού Ανάπτυξης περί διο¬ 
ρισμού του Λάμπρου Δημητρίου στη θέση Ειδικού Γραμ- 
ματέα του Υπουργείου Ανάπτυξης. 

7. Τις Α.Π. Υπ. Τουρ. 4808/19.10.95 και 4876/ 
25.10.95 αιτήσεις της «ΕΛΟΥΝΤΑ Α.Ε.» με συνημμένο 
φάκελλο δικαιολογητικών. 

8. Τα 3117.1/Φ21/ΥΠ 20/2/12.7.97, 3117.1/11/95- 
794/25.4.95 και 3117.3/16/96/26.9.96 έγγραφα ΥΕΝ. 

9. Τα 5011 ΠΕ/29.1.96 και 1539/23.4.96 έγγραφα 
ΥΠ.ΠΟ/Εφορείας Εναλίων Αρχαιοτήτων. 

10. Την αριθμ. 7346/12.6.78 Απόφαση περί καθορι¬ 
σμού οριογραμμής αιγιαλού και παραλίας στη θέση “ΠΗ- 
ΓΑΪΔΑΚΙΑ” Ελούντας Μιρ/λού Ν. Λασηθίου (ΦΕΚ 360/Δ/ 
18.7.1978. 

11. Το Τ/185/19.3.96/Γ.Σ.Τ.Λ. 

12. Το Δ4Β/0/21/7/ΦΓ/Μ/21,3.96/Δ/νση Λιμενικών 
έργων ΥΠΕΧΩΔΕ. 

13. Το 1652/30.1.95 ΕΟΤ/Δ/νσης Τουρισμού Κρή¬ 
της. 

14. Τις 68/7.2.96 και 145/5.3.97 γνωμοδοτήσεις του 
Ν.Σ.Κ. 

15. Τα υπ' αριθμ. 44/28.3.96, 49/18.6.96, 53/16.7.96 
και 64/20.12.96 πρακτικά της Διϋπουργικής επιτροπής 
του Ν. 2160/93. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

Εγκρίνουμε σύμφωνα με το άρθρ. 35 Ν. 2160/93 τη χω- 

ροθέτηση Ξενοδ. Τουρ. Λιμένα, 22 θέσεων ελλιμενισμού, 
στην θέση Πηγαϊδάκια της Κοινότητας ΕΛΟΥΝΤΑΣ και 
έμπροσθεν του Ξενοδοχείου «ΠΟΡΤΟ ΕΛΟΥΝΤΑ 
ΜΑΡΕ». Δυναμικότητας 321 δωματίων ΑΑ Κατηγορίας, 
ιδιοκτησίας «ΕΛΟΥΝΤΑ Α.Ε.». 

Αναπόσπαστο μέρος της παρούσας αποτελεί το συνημ¬ 
μένο σχέσιο οριζοντιογραφίας. 

Σύμφωνα με την Τεχνική περιγραφή του έργου, που έχει 
κατατεθεί στην υπηρεσία: 

- Η χερσαία ζώνη λιμένος έχει έκταση 3910 τ.μ. 

- Η θαλάσσια ζώνη λιμένος έχει έκταση 4450 τ.μ. 

Η παρούσα χωροθέτηση δίδεται υπό τις κάτωθι προϋπο¬ 
θέσεις: 

- Να φωτοσημανθεί σύμφωνα με τις οδηγίες της Υπη¬ 
ρεσίας Φάρων προς την οποία θα υποβληθεί αντίγραφο 
της μελέτης. 

- Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης. 

- Τα βαθυκορήματα από τις εκσκαφές να απορρκρθούν 
σε βάθη άνω των 50 μέτρων, η ισοβαθής των οποίων διέρ¬ 
χεται 1 ναυτικό μίλι βορείως του έργου. 

- Να τοποθετηθούν ελαστικά παραβλήμστα παρά τις 
θέσεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

- Να προβλεφθεί η κατασκευή έργων υποδομής για την 
εγκατάσταση δικτύων υδροδοτήσεως, ηλεκτροδοτήσεως, 
πυροσβέσεως κ.λπ. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών, προκειμένου να προβεί στην έκ¬ 
δοση των σχετικών προαγγελιών. 

- Μετά το πέρας των έργων να αποσταλεί στην ως άνω 
Υπηρεσία λεπτομερής οριζοντιογραφία και ακριβές βυθο- 
μετρικό διάγραμμα προκειμένου να ενημερωθούν οι αντί¬ 
στοιχοι ΧΕΕ και λοιπές ναυτιλιακές εκδόσεις. 

- Να γίνει πλήρης διαχωρισμός του χώρου των λουσμέ¬ 
νων από τον χώρο που θα κινούνται τα σκάφη αναψυχής 
με σήμανση. 

- Ανάθεση ελλιμενισμού να υπάρχει παροχή νερού, 
ρεύματος και δυνατότητα τηλεφωνικής σύνδεσης. 

- Να λαμβάνονται όλα τσ μέτρα για την αποφυγή τοπι¬ 
κής ρύπανσης από τα σκάφη και ειδικότερα της πλαζ των 
λουσμένων, βάσει υποδείξεως της Λιμενικής Αρχής. 

- Να υπάρχει μέριμνα για την αποκομιδή των σκουπι- 
διών, και την εν γένει ευπρέπεια του χώρου. 

- Να μην γίνει κανένα άλλο έργο επί του αιγιαλού και της 
παραλίας. 

- Τα υλικά οποιοσδήποτε κατασκευής να εναρμονίζο¬ 
νται με το φυσικό περιβάλλον. 

- Να μην επιτρέπεται ο ελλιμενισμός σκαφών μεγαλυ- 
τέρων των 7γπ για λόγους ελαχιστοποίησης του κύκλου 


των ελιγμών και προστασίας των λουσμένων. 

- Να ληφθεί μέριμνα για την ανανέωση των υδάτων, στο 
εσωτερικό της λιμενολεκάνης δι’ αντλιών. 

- Τα έργα να εναρμονίζονται με τους περιβαλλοντικούς 
όρους που θα τεθούν στην υποβληθησομένη και αρμο- 
δίως εγκεκριμένη ΜΠΕ. 

- Να διατίθενται φορητές αντλίες συλλογής των ελαιω¬ 
δών καταλοίπων και λυμάτων των σκαφών, τα οποία με μέ¬ 
ριμνα της “ΕΛΟΥΝΤΑ Α.Ε." και με βυτιοφόρα θα καταλή¬ 
γουν σε δεξαμενή εντός ή εκτός του ξενοδοχείου, σε 
χώρο εγκεκριμένο από τις αρμόδιες αρχές. 

- Να εκπονηθεί σχέδιο αντιμετώπισης έκτακτου περι¬ 
στατικού ρύπανσης, το οποίο θα εγκριθεί από την αρμόδια 
Λιμενική Αρχή. 

- Να οριοθετηθεί η θαλάσσια ζώνη διέλευσης των σκα¬ 
φών με πλωτούς σημαντήρες, προς αποφυγή ατυχημάτων 
και να λομβάνεται μέριμνα για την ασφάλεια των λουσμέ¬ 
νων βάσει των υποδείξεων της οικείας Λιμενικής Αρχής. 

- Προ της έναρξης των εργασιών θα πρέπει η ενδιαφε- 
ρόμενη εταιρεία να εφοδιασθεί με την προβλεπόμενη από 
το άρθρο 260 του ΓΚΛ άδεια από την οικεία Λιμενική 
Αρχή, η οποία και θα υποδείξει τα αναγκαία προς λήψη 
έργα. 

- Να προβλεφθεί η εγκατάσταση δικτύου πυρόσβεσης 
το οποίο θα εγκριθεί από την οικεία Πυροσβεστική Υπη¬ 
ρεσία. 

- Να προβλεφθεί η δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτωση 
ρύπανσης Ν. 743/77 (ΦΕΚ 319Α). 

- Να τηρηθούν οι διατάξεις του Κ.Ν. 5351 /32 «Περί Αρ¬ 
χαιοτήτων». 

- Να συνεργαστεί ο φορέας διαχείρισης του έργου με 
την Λιμενική αρχή προκειμένου να εξετασθεί η αναγκαιό¬ 
τητα παρουσίας ρυμουλκών στο λιμάνι για επέμβαση σε 
περιπτώσεις ανάγκης. 

- Δεν νομιμοποιούνται οι αυθαίρετες κατασκευές για 
τις οποίες υπάρχουν ή έχουν ασκηθεί ποινικές ή διοικητι¬ 
κές κυρώσεις, ούτε αίρονται τυχόν πρόστιμα που έχουν 
επιβληθεί για τα έργα αυτά. 

- Οι υφιστάμενες κατασκευές εντάσσονται στο σύνολο 
του έργου και συνεπώς συμπεριλαμβάνονται στα εγκεκρι¬ 
μένα για την δημιουργία Τουρ. Λιμένα έργα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 











